പാട്ടിനെ അനുഭവമാക്കിയഗായകന് വര്ഷങ്ങള്ക്ക് മുമ്ബ് ഒരു സംസ്ഥാന സ്കൂള് യുവജനോത്സവ വേദിയില് വച്ചാണ് ഞാന് ആദ്യമായി ദാസേട്ടനെ കാണുന്നത്. അന്ന് പാട്ടുപാടി ദാസേട്ടന് സദസിന്റെ മനം കവര്ന്നു. മൃദംഗവാദന മത്സരത്തിനാണ് ഞാന് പങ്കെടുത്തത്. പാട്ട് കൂടെയുണ്ടായിരുന്നെങ്കിലും പിന്നീടാണ് എന്റെ മുഴുവന് ശ്രദ്ധയും പാട്ടിലേക്ക് തിരിഞ്ഞത്. മലയാളം കണ്ട എക്കാലത്തെയും നല്ല ഗായകരില് ഒരാളാണ് യേശുദാസ്. ഏറെക്കുറെ സമകാലികനാണെങ്കിലും പിന്നണിഗാനരംഗത്ത് ഞാന് അദ്ദേഹത്തേക്കാള് അഞ്ച് വര്ഷം ജൂനിയറാണ്. 1961 ലാണ് ദാസേട്ടന് സിനിമയില് ആദ്യഗാനം ആലപിക്കുന്നത്. 1965 ല് ഞാനും സിനിമാ പാട്ടുകാരനായി. ഇത്രയും വര്ഷത്തിനിടയില് ഞാനും ദാസേട്ടനും ചേര്ന്നുപാടിയ ഗാനങ്ങള് നിരവധിയുണ്ട്. ആ ഒാരോ പാട്ടും ഒരോ പുതിയ പുതിയ അനുഭവങ്ങളാണ് എനിക്ക് സമ്മാനിച്ചിട്ടുള്ളത്. ആരോമലുണ്ണി എന്ന സിനിമയിലെ പാടാം പാടാം ആരോമല് ചേകവര് എന്ന പാട്ടാണ് ഒരുമിച്ച് ആദ്യമായി പാടിയത്. ഉദയായുടെ ആ ചിത്രത്തിന്റെ റെക്കോര്ഡിംഗ് എ . വി എം സ്റ്റുഡിയോയില് വച്ചായിരുന്നു. ദേവരാജന് മാഷാണ് ആ പാട്ടിന് സംഗീതം ചെയ്തത്. കനകസിംഹാസനത്തില്. സമയ രഥങ്ങളില് തുടങ്ങിയ പാട്ടുകളുടെ റെക്കോര്ഡിംഗും രസകരമായിരുന്നു. പാടുമ്ബോള് അവരവരുടെ ഭാഗം മനോഹരമാക്കാന് ഞങ്ങള് ശ്രമിക്കുമായിരുന്നു. പക്ഷേ അതില് ഒരിക്കലും മത്സരം ഉണ്ടായിരുന്നില്ല. ദാസേട്ടനൊപ്പം അവസാനമായി ഒരു ഗാനം പാടിയത് വര്ഷങ്ങള്ക്ക് മുമ്ബായിരുന്നു. ഗാനമേളകളിലും സ്റ്റേജ് ഷോകളിലും ദാസേട്ടന്റെ പല പാട്ടുകളും ഞാന് പാടാറുണ്ട്. താമസമെന്തേ വരുവാന് , പ്രേമിച്ചു പ്രേമിച്ചു നിന്നെ , പാരിജാതം തിരുമിഴി തുറന്നു തുടങ്ങിയവ ഞാന് പതിവായി പാടാറുള്ളവയാണ്. വിജയ്ക്കൊപ്പം ഇതുവരെ സിനിമയില് പാടാന് എനിക്ക് അവസരം ഉണ്ടായിട്ടില്ല . ദാസേട്ടന്റെ സംഗീത ധാര തലമുറകളിലൂടെ കൈമാറുമ്ബോള് അതില് മലയാളികള്ക്കെല്ലാം അഭിമാനിക്കാം. കേരളകൗമുദി ആര്ക്കൈവ്സില് നിന്ന്